**UMRAH**

8 September 2023 (23 Safer 1445)

قال الله تعالى: ﴿وَأَتِمُّوا الْحَجَّ وَالْعُمْرَةَ لِلَّهِ﴾ [بقره، ١٩٦]

قال رسول الله صلعم: ﴿الْعُمْرَةُ إِلَى الْعُمْرَةِ كَفَّارَةٌ لِمَا بَيْنَهُمَا، وَالْحَجُّ الْمَبْرُورُ لَيْسَ لَهُ جَزَاءٌ إِلاَّ الْجَنَّةُ﴾

**Ærede muslimer,**

dagens hutbe handler om **viktigheten av Umrah.**

I ordets forstand betyr Umrah **«å besøke og å ha til hensikt».** I Fiqh-terminologien betyr det **«å besøke den hellige Ka’ba under spesifikke forhold som er for umrah».**

Allah Teala oppfordrer oss til å gjøre umrah i Kur'an Kerim ved å si: ***“Og fullfør Hadj og Umrah for Allah.”*** (Sure 2:196)

Ifølge Hanefi lovskolen er det å utføre umrah en gang i livet sunnah al-muakkedah, en sterk sunna. Det finnes også lærde som sier at det er wadjib.

Umrah kalles også for ***hadj al-esgar*, liten hadj,** og selve hadj kalles for ***hadj al-ekber*, stor hadj.**

Ifølge ulemâ er det prisverdig (mustehap) å utføre flere umrah i løpet av et år.

I følgende Hadis Sherif avsløres det at umrah er en soning for mindre synder:

**“Umrahen er soning (for de mindre synder) som skjer fram til neste umrah. Belønningen for en akseptert hadj er bare Djennet.”** (Buhari, Umra 1)

Og følgende er sagt om viktigheten av å utføre Hadj og Umrah sammen:

**“Hold avstanden tett mellom Hadj og Umrah. (Med andre ord, hvis du har gjort hadj, gjør umrah umiddelbart. Hvis du har gjort umrah, gjør hadj umiddelbart.) Fordi slik som hadj og umrah fjerner smusset fra jern, gull og sølv, fjerner det samtidig fattigdom og mindre synder. Belønningen for en akseptert hadj er bare Djennet.”** (Tirmizi, Hadj, 2)

Den storslåtte Ka'ba er et sted for beundring som vi aldri kan få nok av.

Denne spesifikke egenskapen til Ka'ba al-muazzama er forårsaket av Doa fra Ibrahim aleyhisselam. Etter å ha forlatt sin kone Hadjer og sin lille sønn Ismail aleyhisselam i nærheten av den ennå ikke byggede Ka'ba, bønnfalte han Allah Teala: **"O vår Rabb!...Fra nå av la (noen av) menneskenes hjerter bøye seg mot dem."** (Sure Ibrahim 14:37)

I følge uttalelsene til **Ibn Abbas og Mudjahid (r.anhuma),** hvis Ibrahim (a.s.) hadde sagt "menneskenes hjerter" i stedet for "noen av menneskenes hjerter", ville både troende og ikke-troende ha strømmet dit og det ville ikke ha vært mer plass der. (Tafsir al-Qurtubi, Sure Ibrahim 14:37)

Alle muslimers kjære mor hazret Aishe spurte en gang Rasulullah (s.a.w.): **«O Rasulullah! Er jihad obligatorisk for kvinner også?»** Han (aleyhissalatu wesselam) svarte: **«Kvinner er forpliktet til en jihad som er uten kamp. Dette er Hadj og Umrah.»** (Ibn Madje, Menasik 8)

Denne Hadis Sherif forklarer verdien av Hadj og Umrah på den beste måten.

Kjære Muslimer,

det er noen steder folk drømmer om og ønsker å besøke ved første anledning for enhver pris. Selv om disse stedene kan tilfredsstille mennesker psykologisk, er det ingen overjordisk belønning, og de beroliger ikke sjelen. De hellige stedene som enhver muslim drømmer om og ønsker å se igjen, bringer fred i sinnet til sine besøkende og tilfredsstiller våre sjeler. Hver krone som brukes på denne veien holdes i Allahs beskyttelse for så å settes i personens mizan (skala) i ahireh.

Ved å gå til Hadj og Umrah fornyer vi vår evige pakt. Med tawaf, sa'y og doa på de hellige stedene, renser vi oss fra våre synder. Vi kommuniserer vår tilstand til Allah sin Rasul ved å besøke og hilse på ham på sitt sted.

Kjære muslimske søsken,

Vi i det Islamske Kultursenteret i Norge arrangerer igjen umrah-besøk igjen med våre erfarne ansatte imamer, slik som vi har gjort i tidligere år. De som ønsker å utføre Umrah kan få mer informasjon fra våre ansvarlige ansatte.